La Universitat per a majors de la UJI ofereix en la Seu del Camp de Morvedre el curs “Sènior de Ciències Humanes i Socials”
23 de setembre 2015

![Imagen 1](/media/scjlae4s/60-centro-civico-izq.gif)

​El programa de formació permanent, Universitat per a majors, de la Universitat Jaume I, ofereix, a través de la Seu del Camp de Morvedre, la possibilitat, a les persones de més de 55 anys, d'ampliar els seus coneixements, compartir experiències i establir vincles amb la universitat, gràcies al curs “Sènior de Ciències Humanes i Socials”. Estos estudis consten de 50 crèdits que han de ser cursats en dos cursos acadèmics.  
  
Els interessats hauran de matricular-se en totes les assignatures troncals, que s'impartiran els divendres de 16 a 19 hores i alguns dijous de 17 a 19 hores en el Centre Cívic de Port de Sagunt. A més, s'oferiran una sèrie d'assignatures optatives relacionades amb la tecnologia que es realitzaran els dimarts.  
  
Entre les assignatures destaquen: “El cinema i els imaginaris de la societat contemporània”, “Orígens de la Corona d'Aragó: del matrimoni de Ramón Berenguer IV amb Peronella d'Aragó, fins al regnat de Jaime I” “Ètica i democràcia”, “Ciutats romanes valencianes”, “Història de la pintura valenciana”. A més, dels tallers troncals de “Medicina pràctica” i de “Astronomia”.  
  
D'altra banda, en la Seu del Camp de Morvedre, també ofereix la possibilitat de matricular-se en cursos virtuals, d'aptituds tecnològiques i altres tallers.  
  
Entre els cursos virtuals, destaquen “Espais Naturals de Castelló: geografia i patrimoni” que s'impartirà del 29 de setembre al 9 de febrer; i “Les revolucions motor de la història” que es podrà cursar del 16 al 14 de juny.  
  
Els cursos d'aptituds tecnològiques es desenvoluparan durant els dimarts d'octubre i novembre i tractaran sobre Internet, smartphones, tablets i xarxes socials.  
  
En connexió amb les aptituds tecnològiques, lingüístiques i d'anàlisis s'oferiran de forma trimestral, diferents tallers que complementaran la formació de l'estudiant, els tallers tindran una durada mínima d'hora i mitja i màxima de 12 hores. Els estudiants podran inscriure's trimestralment en la secretària dels tallers que desitgen realitzar. Entre els tallers, es troben: “Aprenent i gaudint de la nostra gastronomia”, “Taller de fotografia digital”, “Conèixer i descobrir la intel·ligència emocional”, “Trobades amb la música i el teatre”, i la “UJI investiga”.  
  
Tots els estudiants matriculats en les assignatures troncals podran inscriure's en les assignatures cursos o activitats que s'oferisquen tant a Castelló com en qualsevol de les seus.

*   [](http://www.facebook.com/sharer.php?u=https://aytosagunto.es/va/actualitat/la-universitat-per-a-majors-de-la-uji-ofereix-en-la-seu-del-camp-de-morvedre-el-curs-senior-de-ciencies-humanes-i-socials/ "Facebook")
*   [](http://twitter.com/share?url=https://aytosagunto.es/va/actualitat/la-universitat-per-a-majors-de-la-uji-ofereix-en-la-seu-del-camp-de-morvedre-el-curs-senior-de-ciencies-humanes-i-socials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-per-a-majors-de-la-uji-ofereix-en-la-seu-del-camp-de-morvedre-el-curs-senior-de-ciencies-humanes-i-socials/ "Linked In")
*   [](mailto:?body=https://aytosagunto.es/va/actualitat/la-universitat-per-a-majors-de-la-uji-ofereix-en-la-seu-del-camp-de-morvedre-el-curs-senior-de-ciencies-humanes-i-socials/)